《题能仁照庵绍亨所建》
宋代·胡寅

福州多僧天下闻，缁衣在处如云屯。
何人能了上大事，斋鱼粥云徒纷纷。
云中复表第二月，何异污渠鉴毛发。
不独诗人水镜昏，定知佛祖龛灯灭。
道人朅来南山下，盖头随分茅一把。
菩萨果地已孤高，石廪峰前潇洒。
草庵初就来乞名，试往寻之水竹清。
莫讶此庵安四壁，大千沙界总分明。
观君所至金碧焕，公才利用如澄观。
邻僧无赖苦侵疆，何似古人不畔。
从他三毒痴贪嗔，我自无无一点尘。
携庵南北东南住，万象光中独露身。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。